Nikol Pašinjan
Nikol Vovaji Pašinjan (; Idževan, 1. jun 1975) jermenski je novinar, političar i aktuelni predsednik Vlade Republike Jermenije od 8. maja 2018. godine. Obavljao je i funkciju narodnog poslanika u Skupštini Jermenije u periodu 2012—2018. godine.

Studirao je žurnalistiku na Jerevanskom filološkom fakultetu, ali je nakon četiri godine studija izbačen sa fakulteta zbog političkih delatnosti. Radio je i kao glavni i odgovorni urednik dnevnog lista Ajkakan žamanak (1999−2008) koji je bio povezan sa aktivnostima jermenske opozicije. Kao lider opozicije predvodio je, početkom 2018, višenedeljne proteste protiv vlasti u Jerevanu koji su na kraju rezultirali ostavkom tadašnjeg premijera Serža Sargsijana.

Oženjen je i otac četvoro dece. 

Armenski novinari
Armenski političari
Premijeri Armenije